Gillsvannet

Gillsvannet er en innsjø i Kristiansand kommune i Agder, fem kilometer nordøst for sentrum ved fylkesvei 452.

Gillsvannet ligger bare litt over havnivå, og har forbindelse med Justvikbukta gjennom Rona og Ronglipen i nord, og Eidsbukta gjennom Eidsrona i sør. Innsjøen er derfor en brakkvannssjø. Justvikbukta og Eidsbukta er bukter på vestsiden av Topdalsfjorden. Gårdene Gill, Greppestøl, Justnes og Justvik omkranser Gillsvannet. Gillsvannet har mange flotte badeplasser. De gamle naturlige badeplassene er Rona i nord og Badis og Stupis i sør. Det er også opparbeidet nye badeplasser med påfylt sand på Justvik, og på Gåsetangen ved Gillsveien. Kristiansand Kajakklubb har sitt anlegg i søndre del av Gillsvannet.

Lokal uttale er Gjelsvannet, etter gården Gill (Gjel).

 Referanser 

Kategori:Innsjøer i Kristiansand
Kategori:Idrettsanlegg i Kristiansand